Dona'm les entitats que hi ha en el següent text:
Tot plegat és la conseqüència inevitable de la manera com els partits polítics independentistes han decidit d'encarar aquesta campanya electoral
El comunicat difós per l’Assemblea Nacional Catalana dissabte al vespre ha causat un gran impacte i ha aixecat una forta polèmica. En essència, l’ANC hi diu que no pot acceptar la idea que de les eleccions de dijous n’isca un president que no siga Carles Puigdemont. Perquè Carles Puigdemont és el president legítim de Catalunya, cosa que consideren que no es pot canviar amb unes eleccions il·legítimes convocades pel govern espanyol. En paraules d’Agustí Alcoberro: ‘Són unes eleccions il·legítimes. Per tant, volem que es reestableixi la situació amb Puigdemont de president.’ En un moment en què la disputa electoral entre ERC i Junts per Catalunya és tan intensa, com es podia esperar, la posició de l’ANC ha suscitat una cascada d’interpretacions i matisos. Tot plegat, però, és la conseqüència inevitable de la manera com els partits polítics independentistes han decidit d’encarar aquesta campanya electoral.
De fet, crec que aquest és el valor principal de la posició de l’ANC. La decisió d’acudir separadament a aquestes eleccions implica unes incoherències que és impossible que no es posen en relleu. Per aquesta raó, tota aquesta polèmica era inevitable des del mateix moment que es va decidir que a les eleccions del 155 s’hi anava com a partits i no com a govern. Enfadar-se perquè l’ANC explique això, tampoc no ho entenc. Una cosa és que tots, més o menys, hàgem hagut d’acceptar irremeiablement la situació i no en fem d’això una batalla. I una altra cosa és reclamar-nos silenci i que ni tan sols se’n puga parlar. Especialment l’ANC.
Assemblea Nacional Catalana : organització, ANC : organització, Carles Puigdemont : polític, Catalunya : Entitat_Geopolítica, Agustí Alcoberro : artista_o_autor, Puigdemont : polític, ERC : partit_polític, Junts per Catalunya : partit_polític, govern espanyol : govern